TKN ขาขึ้นรอบใหม่! บวกแรง 4% โบรกฯชู 3 ปัจจัยบวกหนุนกำไร Q4 ฟื้นตัวเด่น-ซื้อเป้า14.20 บ.
TKN ขาขึ้นรอบใหม่! บวกแรง 4% โบรกฯชู 3 ปัจจัยบวกหนุนกำไร Q4 ฟื้นตัวเด่น-ซื้อเป้า14.20 บ.
TKN ขาขึ้นรอบใหม่! บวกแรง 4% โบรกฯชู 3 ปัจจัยบวกหนุนกำไร Q4 ฟื้นตัวเด่น-ซื้อเป้า14.20 บ.
19 พ.ย. 2562

ผู้สื่อข่าวรายงานว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 11.18 น. อยู่ที่ระดับ 10.50 บาท บวก 0.40 บาท หรือ 3.96%  ด้วยมูลค่าซื้อขาย 106.23 ล้านบาท

บล.กสิกรไทย ระบุในบทวิเคราะห์วันนี้(19พ.ย.62)บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN หลังจากประชุมนักวิเคราะห์เชื่อว่ากำไรได้ผ่านจุดต่ำไปแล้วในไตรมาส 3/2562 และคาดว่ากำไรในไตรมาส 4/2562 จะฟื้นตัวขึ้นอย่างมีนัยสำคัญ เทียบช่วงเดียวกันของปีก่อน และ เทียบไตรมาสก่อนหน้า ด้วยแรงหนุนจาก 1) รายได้ที่สูงขึ้น เทียบไตรมาสก่อนหน้า จากการฟื้นตัวของยอดขายในจีนที่ได้แรงหนุนมาจาก Pan Orion
2) อัตรากำไรขั้นต้น (GPM) ที่สูงขึ้นจากความประหยัดต่อขนาด (economies of scale) ที่สูงขึ้น ซึ่งเป็นผลมาจากอัตราการดำเนินงานของโรงงานที่สูงขึ้น และ 3) ฐานกำไรที่ต่ำจากไตรมาส 4/2561 ซึ่งเป็นผลมาจากค่าใช้จ่ายพิเศษครั้งเดียวที่เกี่ยวกับการยกเลิกสัญญาตัวแทนจัดจำหน่ายกับตัวแทนจัดจำหน่ายหนึ่งรายในจีน แนะนำ “ซื้อ” ราคาเป้าหมาย 14.20 บาท